Når det gjelder fakturering fra flyttebyrå, er det vanligvis ikke standard praksis å sende faktura direkte til privatkunder. I stedet tilbyr de fleste flyttebyråer alternativer som betaling med bankkort eller VIPPS Bedrift. Det finnes også flyttebyrå som krever kontant betaling. Her er det viktig å bare styre unna slike aktører. Å betale flyttetjenester kontant kan fort være svart arbeid.
For bedrifter er det imidlertid vanligere å motta en faktura fra flyttebyråer, spesielt hvis det dreier seg om større flytteoppdrag eller regelmessige forretningsavtaler. Bedriftsfakturaer kan tilby forskjellige betalingsbetingelser, for eksempel betaling innen en viss tidsramme etter at flyttejobben er fullført.